สังคมข่าวหุ้นเล็กเซียวหงส์
ดัชนีตลาดหุ้นไทยปิดตลาด 1,526.32 จุด เพิ่มขึ้น 0.91 จุด มูลค่าซื้อขาย 43,866 ล้านบาท สัปดาห์นี้จับตาเรื่องผลประชุมเฟด 13-14 พ.ย. 59 โดยแนวต้าน 1,550 จุด แนวรับ 1,510 จุด...
13 ธ.ค. 2559

ดัชนีตลาดหุ้นไทยปิดตลาด 1,526.32 จุด เพิ่มขึ้น 0.91 จุด มูลค่าซื้อขาย 43,866 ล้านบาท สัปดาห์นี้จับตาเรื่องผลประชุมเฟด 13-14 พ.ย. 59 โดยแนวต้าน 1,550 จุด แนวรับ 1,510 จุด…
*…JAS ควงคู่ลูกJAS-W3 วิ่งหน้าตั้งนักลงทุนเข้าเก็งกำไร 3 เด้ง คือ การลดทุนด้วยการตัดหุ้นที่ซื้อคืน 1,200 ล้านหุ้น หลังวันที่ 16 ธ.ค.นี้ตามด้วยหุ้นJAS จะเข้าคำนวณดัชนี SET50 ที่จะประกาศช่วงปลายเดือนนี้ และJAS-W3 มีกำหนดแปลงสิทธิ์เป็นหุ้นJAS อีกครั้งวันที่ 30 ธ.ค. 59 ดูจากราคา JAS-W3 ล่าสุดหากแปลงสิทธิ์ถือว่ากำไร 0.50 บาท เลยทีเดียว แต่ไฮไลต์อยู่ที่ “การลดทุน” ครั้งนี้ถือว่าลดทุนกว่า 17% ปัญหาอยู่ที่ว่า “พิชญ์ โพธารามิก” จะเลือกใช้วิธี “ขายหุ้น” บางส่วน และ “ลดทุน” บางส่วนหรือไม่…
*…TSR ดูเหมือนเริ่มนิ่งหลัง “หุ้นวิ่งเวอร์” ไปหรือเปล่า หลังได้รับไลเซนส์ “สินเชื่อส่วนบุคคล” หากดูโมเดลธุรกิจของ TSR และฐานลูกค้ากว่า 4 แสนราย ถือเป็นปัจจัยบวกอย่างชัดเจน “วิรัช วงศ์นิรันดร์” เอ็มดีใหญ่ TSR การันตีว่าการแตกไลน์เข้าสู่ธุรกิจลีสซิ่ง จะผลักดันรายได้และกระจายความเสี่ยงการลงทุนให้ TSR และสร้างผลตอบแทนที่ดีให้ผู้ถือหุ้นอีกด้วย…
*…INTUCH ราคาย่อตัวลงทันที หลังบริษัทออกมาสยบข่าวซื้อหุ้นJAS ทว่าเรื่องนี้ “จริงหรือไม่ใช่หรือเปล่า” ไม่ใครรู้..แต่กรณีจะเป็นได้ไหมว่าINTUCH จะซื้อหุ้น JAS ในส่วนที่บริษัทซื้อคืน 1,200 ล้านหุ้น อันนี้ “เล็กเซียวหงส์” เป็นเพียงแค่การตั้งประเด็น เพราะเห็นว่า ADVANC กับJAS เป็นพันธมิตรทีดีกันมาตลอด ที่สำคัญ ADVANC ต้องการ “รุกตลาดบรอดแบนด์” ทำให้ “ทุกอย่างเป็นไปได้หมด” งานนี้ต้องเฝ้าจับตากันต่อไป…
*…PTT-PTTEP น่าจะขึ้นได้อีกก๊อกหนึ่ง หลังกลุ่มประเทศผู้ส่งออกน้ำมัน (โอเปก)และประเทศนอกกลุ่มโอเปก ตกลงกันเรื่องการปรับลดกำลังผลิตน้ำมันดิบลง ถือเป็นเซ็นติเมนต์เชิงบวกต่อหุ้นพลังงานไม่น้อยทีเดียว..แต่อย่าลืมกันนะว่าตัวเลขเดือน พ.ย.ที่ผ่านมา โอ้ว..ทั้ง 2 กลุ่มอัดเพิ่มกำลังการผลิตกันอย่างมาก ฉะนั้นการปรับลดกำลังการผลิต อาจเป็น “เกมแหกตาโลก” ก็ว่าได้ ที่สำคัญอย่าลืมกันนะว่า “มติโอเปก” ที่ผ่านมา ทำตามนั้นจริงหรือไม่…
*…ดูท่า “ขสมก.” จะเอาตัวรอดโยนลูกให้คลังจัดการกับ “เบสท์รินกรุ๊ป” ซะแล้ว..ก่อนหน้านี้ “สุรชัย เอี่ยมวชิรสกุล” ผู้อำนวยการ ขสมก.ออกมาเทกแอ็คชั่น ยืนยันความบริสุทธิ์ผุดผ่อง “เบสท์รินกรุ๊ป” มิใช่หรือ.? มาถึงวันนี้ทำไมท่าทีเปลี่ยนซะแล้ว..ที่แน่ๆ หากเรื่องนี้ผิดจริง ต้องดูกันละว่าคนชื่อ “สุรชัย เอี่ยมวชิรสกุล” หรือ “ออมสิน ชีวพฤกษ์” ใครจะตกเก้าอี้กันหละคราวนี้.!?…
*…หุ้นร้อนประจำวัน 9 ธ.ค. 59 ที่มีราคาและมูลค่าซื้อขายปรับขึ้นแรงและอยู่ระหว่าง (Trading Alert List) คือ บริษัท เอเชียแคปปิตอล กรุ๊ป จำกัด(มหาชน)หรือ ACAP ,ใบสำคัญแสดงสิทธิในการจองซื้อหุ้นสามัญบริษัท เอเชีย แคปปิตอล กรุ๊ป จำกัด (มหาชน) ครั้งที่ 1 หรือ ACAP-W1, บริษัท โซลาร์ตรอน จำกัด (มหาชน) หรือ SOLAR, บริษัท ไทยลักซ์ เอ็นเตอร์ไพรส์ จำกัด (มหาชน) หรือTLUXE, บริษัท วีนิไทย จำกัด (มหาชน) หรือVNT ทำให้เข้าข่ายมาตรการกำกับการซื้อขายระดับ 1 ต้องใช้เกณฑ์ Cash Balance (ซื้อขายด้วยเงินสดทั้งจำนวน) มีผลตั้งแต่วันที่ 13 ธ.ค. 59-20 ม.ค. 60 ส่วนหลักทรัพย์ที่ ขยายช่วงดำเนินการได้แก่ บริษัท คาราบาวกรุ๊ป จำกัด (มหาชน) หรือCBG มีผลตั้งแต่วันที่ 13 ธ.ค. 59-30 ธ.ค. 59…
*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานี โทรทัศน์สปริงนิวส์ดิจิตอล ช่อง 19 เวลา9.30-10.00 น. พบกันสดๆ กับ “มอร์นิ่งสตาร์ หุ้นดาวเด่น” ที่อัพเกรดตลาดหุ้นทั่วโลก เพื่อมองแนวโน้มตลาดหุ้นไทยภาคเช้า ดำเนินรายการโดย วิษณุ โชลิตกุล…
*…พร้อมพบกับรายการ “ข่าวหุ้นเจาะตลาดออนเรดิโอ” ผ่านสถานีข่าวจริงสปริงเรดิโอ FM 98.5 MHz. โดยสุภชัย ปกป้อง, บูรพา สงวนวงศ์ และทีมงานข่าวหุ้นธุรกิจ ตั้งแต่เวลา 9.30-11.00 น. ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้างานนี้จัดเต็มชั่วโมงครึ่ง…
*…เท่านั้นไม่พอต่อเนื่องกันด้วย “ชัดลึกทุกกลยุทธ์ธุรกิจ” กับรายการ “Business Focus” เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น